open-index/open-wikipedia-markdown huggingface dataset:
Sam Vokes

**Samuel Michael Vokes** (sündinud 21. oktoobril 1989 Southamptonis Inglismaal) on Walesi jalgpallur, kes mängib ründajana Inglismaa tugevuselt kolmanda liiga klubis Wycombe Wanderers ja Walesi jalgpallikoondises.

Ta on vmänginud kogu klubikarjääri Inglismaal. 2005. aastal liitus ta AFC Bournemouthiga ning tegi hooajal 2006–07 debüüdi klubi põhimeeskonnas Inglismaa kolmandas liigas League One. 2008. aasta mais sõlmis ta nelja-aastase lepingu Wolverhampton Wanderersiga. Hooajal 2008–09 tuli ta klubiga Inglismaa esiliiga võitjaks. Järgmised kolm hooaega mängis klubi Inglismaa kõrgliigas, kuid Vokes veetis need hooajad põhiliselt laenul Inglismaa esiliiga klubides.

2012. aasta juulis sõlmis ta püsiva lepingu Inglismaa esiliigasse kuuluva Burnleyga. Hooajal 2013–14 lõi ta liigas 20 väravat. Samal hooajal sai Burnley liigas teise koha ja tõusis kõrgliigasse. Hooaeg 2014–2015 kujunes nii Vokesi kui ka kogu klubi jaoks pettumuseks, kui Vokes ei löönud liigas ühtegi väravat ja Burnley jäi liigas eelviimaseks, langedes tagasi esiliigasse. Hooajal 2015–16 tuli ta Burnleyga esiliiga võitjaks. Vokes lõi sel hooajal liigas 15 väravat. Hooaeg 2016–2017 oli Vokesi esimene edukas hooaeg Premier League'is, kui ta lõi liigas 10 väravat. Burnley sai liigas 16. koha ja jäi kõrgliigasse püsima.

2019. aasta jaanuaris sõlmis ta kolme ja poole aasta pikkuse lepingu Inglismaa esiliiga klubiga Stoke City. 2021. aasta juulis siirdus ta Wycombe Wanderersi.

Walesi jalgpallikoondises tegi ta debüüdi 28. mail 2008 sõprusmängus Islandi vastu. Koondisekarjääri esimese värava lõi ta sama aasta 6. septembril MM-i valikmängus Aserbaidžaani vastu. 2016. aasta Euroopa meistrivõistluste veerandfinaalis lõi ta värava Belgia vastu, kindlustas sellega Walesi 3:1 ja edasipääsu poolfinaali.

## Saavutused
;Wolverhampton Wanderers
*Football League Championship: 2008–09
;Burnley
*Football League Championship: 2015–16; teine koht: 2013–14

## Välislingid
Steven Taylor

**Steven Vincent Taylor** (sündinud 23. jaanuaril 1986 Londonis) on endine Inglismaa jalgpallur (kaitsja).

Ta alustas klubikarjääri kodumaal Newcastle Unitedis, millega liitus 1995. aastal. Klubi põhimeeskonnas debüteeris ta hooajal 2003–04. Ta mängis Newcastle Unitedis kokku 13 hooajal, millest kõigil peale hooaja 2009–10 Inglismaa kõrgliigas.

Pärast Newcastle Unitedis lahkumist mängis ta Major League Socceri klubis Portland Timbers, Inglismaa esiliigas Ipswich Townis, Inglismaa tugevuselt kolmanda liiga klubis Peterborough United, India kõrgliiga klubis Odisha ja Austraalia kõrgliiga klubis Wellington Phoenix. Jalgpallurikarjääri lõpetas Taylor 2021. aasta septembris.

Inglismaa jalgpallikoondises Taylor ei mänginud, kuid ta kuulus aastaid Inglismaa noortekoondistesse.

## Viited

## Välislingid
Korva keel

**Korva keel** on Austroaasia hõimkonda munda keelkonda kuuluv keel.

Korva keel on murdekontiinum, mille kodaku (koraku) murret loetakse sageli ka eraldi keeleks, kodaku keeleks. Seda räägitakse Indias Chhattisgarhi osariigi kirdeosas ja Uttar Pradeshi osariigi Mirzapuri ringkonnas.

Korva on aglutinatiivne keel.

## Viited

## Välislingid
* http://www.ethnologue.com/language/kfp
*https://glottolog.org/resource/languoid/id/koda1256
Scott Brown

**Scott Brown** (sündinud 25. juunil 1985 Dunfermline'is) on Šotimaa jalgpallitreener ja endine jalgpallur, kes juhendab Šoti esiliiga meeskonda Ayr United. Ta mängis keskpoolkaitsjana erinevates Šotimaa klubides.

Ta alustas klubikarjääri Hibernianis, mille noorteakadeemiaga liitus 1999. aastal. Klubi põhimeeskonnas debüteeris ta 2002–03. Hiberniani põhimeeskonnas mängis ta kokku viis hooaega ja ainsaks tiitliks Hibernianiga jäi hooajal 2006–07 võidetud Šoti liigakarikas. Samal hooajal võitis ta lisaks Šoti liiga hooaja parimaks noormängijaks. 2007. aasta mais siirdus ta 4,4 miljoni naelsterlingi eest Celticu. See oli suurim üleminek kahe Šotimaa klubi vahel.

Celticuga tuli Brown kümme korda Šotimaa meistriks, võitis kuus karikat ja kuus korda liigakarika. Alates 2010. aasta veebruarist oli ta klubi kapten. Hooaegadel 2008–09 ja 2017–18 valiti ta mängijate poolt liiga parimaks mängijaks ning hooajal 2017–18 lisaks Šotimaa hooaja parimaks jalgpalluriks. Celticu aasta mängijaks valiti ta aastatel 2009 ja 2018. Šotimaa liiga sümboolsesse koosseisu valiti hooaegadel 2006–07, 2008–09, 2014–15, 2016–17, 2017–18 ja 2018–19.

Šotimaa jalgpallikoondises mängis Brown aastatel 2005–2017 kokku 55 korda ja lõi neli väravat. Koondisekarjääri esimese värava lõi ta 5. septembril 2009 MM-i valikmängus Makedoonia vastu. Ülejäänud kolm väravat tulid sõprusmängudest.

## Saavutused
;Hibernian
*Scottish League Cup: 2006–07
;Celtic
*Scottish Premiership (10): 2007–08, 2011–12, 2012–13, 2013–14, 2014–15, 2015–16, 2016–17, 2017–18, 2018–19, 2019–20
*Scottish Cup (6): 2010–11, 2012–13, 2016–17, 2017–18, 2018–19, 2019–20
*Scottish League Cup (6): 2008–09, 2014–15, 2016–17, 2017–18, 2018–19, 2019–20
Jeremy Toljan

**Jeremy Isaiah Richard Toljan** (sündinud 8. augustil 1994 Stuttgardis) on Saksamaa jalgpallur, kes mängib paremkaitsjana Itaalia kõrgliiga klubis Sassuolo.

Ta alustas klubikarjääri Hoffenheimis, millega liitus 2011. aastal. Bundesligas debüteeris ta 2013. aasta augustis. 2017. aastal liitus ta Dortmundi Borussiaga. 2019. aasta jaanuaris suundus ta laenule Šotimaa kõrgliiga klubisse Celtic. Ta tuli Celticuga hooajal 2018–19 Šotimaa meistriks. 2019. aasta juulis laenati ta üheks hooajaks Sassuolosse.

2016. aasta suveolümpiamängudel võitis ta Saksamaa meeskonna koosseisus hõbemedali. Aasta hiljem tuli ta Saksamaa kuni 21-aastaste koondisega omavanuste Euroopa meistriks ning Toljan valiti lisaks turniiri sümboolsesse koosseisu.

## Saavutused
;Celtic
*Scottish Premiership: 2018–19
*Scottish Cup: 2018–19
318 eKr

**318. aasta eKr** oli 318. aasta enne meie ajaarvamist, Vana-Rooma ajaarvamise järgi *[[ab urbe condita]]* CDXXXVI (436). 

## Sündmused
*Vana-Rooma konsuliteks olid M. Folius Flaccinator ja L. Plautius Venno (või Venox).
*...

## Sündinud
*Pyrrhos

## Surnud
*Phokion, Ateena poliitik
319 eKr

**319. aasta eKr** oli 319. aasta enne meie ajaarvamist, Vana-Rooma ajaarvamise järgi *[[ab urbe condita]]* CDXXXV (435). 

## Sündmused
*Vana-Rooma konsuliteks olid Lucius Papirius Cursor ja Q. Aulius Cerretanus.
*...

## Sündinud
*...

## Surnud
*Antipatros, Vana-Makedoonia väejuht
320 eKr

**320. aasta eKr** ehk *[[ab urbe condita]]* CDXXXIV (434). 

## Sündmused
*...

## Sündinud
*...

## Surnud
*Perdikkas, Vana-Makedoonia väejuht
*Anaximenes Lampsakosest, kreeka reetor ja ajaloolane
Kristiina Tinkus

**Kristiina Tinkus** (sündinud 22. septembril 1989 Pärnus) on Eesti sõudja, Helen Tinkuse õde.

Lõpetas 2008 Pärnu ühisgümnaasiumi, 2011 maamajandusliku ettevõtluse ja finantsjuhtimise erialal EMÜ ning 2016 arvutite ja arvutivõrgute erialal Pärnumaa Kutsehariduskeskuse. 

Sõudmisega tegelnud aastast 2001 Ulvi ja Roman Lutoškini juhendamisel. 171 cm, 58 kg.

### Saavutused
*üliõpilaste MM-il kaheksapaadil roolijana 2010 2. ja 2012 6. koha.
*Tulnud 11 korral Eesti meistriks: 
**2008 paarisaerulisel neljapaadil, 
**2004–08, 2010–12 ja 2015 kaheksapaadil (sh 2004–05, 2010–12 ja 2015 roolijana)
**2008 sisesõudmises kergekaalu kategoorias.

## Viited
Jaan Tults

**Jaan Tults** (sündinud 30. aprillil 1946 Pärnus) on Eesti sõudja, treener ja sporditegelane.

Ta on lõpetanud 1964. aastal Lydia Koidula nimelise Pärnu 2. Keskkooli ja 1970. aastal Tartu Riikliku Ülikooli füüsika-keemiateaduskonna.

Aastast 1997 OÜ Penteer juhatuse liige.

## Sõudmine
187 cm, 87 kg. Sportima hakkas Pärnus Ervin Vilepilli õpilasena, tema sõudetreeninguid juhendasid Valentina Luha-Järvoja, Mihkel Leppik, Erich Seiler ja Jüri Kurul.

### Saavutused sõudjana
*NL-i mv-tel roolijata kahepaadil 1966 9. ja 1967 8. koht. 
*1972 Eesti meister kaheksapaadil. 
*Meistersportlane (1971).

### Kohtuniku ja treenerina
*Aastast 1973 tegutsenud sõudekohtunikuna (1973 vab kat, 1996 rahvuskat).

Töötanud 1970–73 Tartu eriinternaatkooli füüsikaõpetajana, 1973–75 Tartus ja 1975–76 Kalevi kesknõukogus sõudetreenerina.

Sõudetreeneri 6. kutsetase (2011). 

*Õpilasi: Andrus Suija, Kalle Tammeorg, Raivo Raid, Marko Pruul, Toomas Lust, Enn Pehk, Tiit Urva. 
*Olnud spordiala vanemtreener Eesti NSV Spordikomitees ja koondises Eesti Sport ning NSV Liidu koondise treener Eestis. 
*2001–16 EOK esindajate kogu liige. 
*2004 Ateena OM-il, 2008 Pekingi ja 2012 Londoni OM-il Eesti sõudedelegatsiooni juht. 
*Kuulunud 1976–88 Eesti ja 1987–91 NSV Liidu Sõudeföderatsiooni treenerite nõukokku. 
*Olnud 1983–89 Sõudespordiföderatsiooni presiidiumi liige, 1989–90 ja a-st 2017 Sõudeliidu juhatuse liige ning 1989–2013 liidu peasekretär. 
*Aastast 2015 Spordiklubi Airpark juhatuse liige. 
*Avaldanud kirjutisi Kehakultuuris, Spordilehes ja Eesti Sõudjas.

## Tunnustus
*1987 – Eesti NSV teeneline treener
*1997 – Sõudeliidu aasta kohtunik
*2005 – Eesti Kultuurkapitali kehakultuuri ja spordi aastapreemia (panus Eesti sõudmisesse)
*2014 – Eesti Kultuurkapitali kehakultuuri ja spordi sihtkapitali aastapreemia (aastatepikkuse sõudmiselu edendamise eest – pikaajaline sõudeliidu peasekretär ja -treener, kelle võrratud kogemused ja nõuanded on hinnatud ka noorema põlvkonna seas)
*2007 – Valgetähe V klassi teenetemärk

B: Eesti sõudespordi ajalugu. [Koostanud H-H. Artma] Tln, 2001, lk 241–246.

## Viited
Reet-Kaie Helmja

**Reet-Kaie Helmja** (aastani 1973 **Reet-Kaie Turban**; sündinud 17. septembril 1943 Pärnus) on Eesti sõudja ja sõudetreener, Tiit Helmja abikaasa. 

Lõpetas 1962 Pärnu 1. keskkooli ja 1968 TPedI kehakultuuriteaduskonna.

## Sõudmine
163 cm, 68 kg. 

Hakkas sõudma 1959 Evi Lepiku ja Mihkel Leppiku juhendamisel. 

*Võitis paarisaerulisel roolijaga neljapaadil 1966 NL-i mv-tel pronksi ja tuli 1961 NL-i noortemeistriks. 
*Tulnud 6 korral Eesti meistriks: 
**1965 paarisaerulisel kahepaadil
**1963, 1965 ja 1967–69 paarisaerulisel roolijaga neljapaadil. 
*Meistersportlane(1966). 

Töötanud 1968–71 Pärnu Dünamos sõudetreenerina ja 1971–2010 Pärnu Vanalinna põhikoolis kehalise kasvatuse õpetajana. 
*Õpilasi: Kaie Tammetalu, Olga Ausmaa.

## Viited
Ülo Tölp

**Ülo Tölp** (ka **Ülo Tölp-Voorand**; 6. veebruar 1931 Pärnu – 27. juuni 2022) oli Eesti sõudja ja sõudetreener.

Lõpetas 1949 Pärnu 1. keskkooli ja 1954 hüdrotehnikainsenerina TPI. 

Hakkas sportima 1947 Pärnus poksitreener Hugo Soasepa juhendamisel, mängis ka jalgpalli.

## Sõudmine
Sõudetreeninguid alustas 1950 Tallinnas. 
### Saavutused
*Tulnud 4 korral Eesti meistriks: 
**1956 roolijaga kahepaadil
**1957 ja 1960–61 kaheksapaadil. 

### Treenerina
1951 osales Erich Seileri korraldatud treenerite ettevalmistamise kursustel ja hakkas juhendama TPI-s õppivaid sõudesportlasi. 
*Oli kõrgkoolide (TRÜ, EPA, TPI) vahelise kaheksapaatide võistluse algatajaid (1956) ja korraldajaid. 
*Aastast 1976 töötas sõudetreenerina Tartu spordikoolides ja TÜ Akadeemilises Spordiklubis. 
**Õpilasi: Jevgeni Dobrus, Henn Elmet, Vassil Laak, Enno Lamp, Mihkel Mardna, Kalli Meriste, Toivo Ormisson, Jaan-Imant Pedaste, Rein Põldme. 

Olnud 1954–75 ja 1986–89 Sõudespordiföd-i presiidiumi ning 1990–97 Sõudeliidu juhatuse liige. 
*Avaldanud sõudesporditeemalisi kirjutisi.

## Isiklikku
"Tölp oli kogu elu laulumees ja filosoofiahuviline," iseloomustas Vahur Mäe teda Eesti Sõudeliidu järelehüüdes. Oma kulu ja kirjadega avaldas ta kaks esoteerikasse kalduvat omakirjastuslikku raamatut (ühe neist ka vene tõlkes) ning ühe köite mälestusi.

## Teoseid
* "Akadeemilise sõudmise tehnika", 1990
* "Medisoofia", 1996
* "Eesti sõudespordi ajalugu", 2001 (üks autoreist)
* "Inimene ja universumi vaimsed seadused", 2003
* Юло Тельп, "Человек и духовные законы вселенной" (tlk Igor Kullamaa), 2003
* "Per aspera ad astra: pildikesi tudengipõlvest", 2013

## Viited

## Kirjandus
* "Eesti sõudespordi ajalugu". Koostanud H-H. Artma. Tln, 2001, lk 351–354

## Välislingid
* Vahur Mäe, "Meie seast lahkus legendaarne sõudetreener ja -aktivist Ülo Tölp", Eesti Sõudeliit, 30. juuni 2022
Gennadi Terri

**Gennadi Terri** (19. jaanuar 1940 Luga, Leningradi oblast – 31. august 2012 Tallinn) oli Eesti sporditegelane. 

182 cm, 80 kg. 
Õppis Tallinna 10. keskkoolis, lõpetas 1959 tööstusettevõtete elektriseadmete erialal Tallinna Polütehnikumi ja 1967 elektriinseneri kutsega TPI. Hakkas 1953 käima David Klassi **suusatreeninguil**. 

Oli 1957 Harju **võrkpallimeistreid**, hiljem mängis Pärnu KEK-i meeskonnas. 

1959 alustas Jevgeni Fridolini juhendamisel **sõudetreeninguid** ning tuli 1961 ja 1962 paarisaerulisel kahepaadil Eesti meistriks. 

Oli Eesti meister ka **koroonas**: 1991 üksikmängus, 1992 ja 2008 segapaarismängus ning 1991–93 võistkondlikult. 
*Msp koroonas (1991). 

Oli Sõudeföd-i tehnilise komisjoni esimees (1975–79), kuulus Võrkpalliföd-i (1977–78) ja Koroonaföd-i eestseisusse (1991–92). 

Töötas 1959–61 Raasiku elektromehaanikatehases elektrimehaanikuna, 1962–66 teeninduskombinaadis Kiir valveelektrikuna, 1966–69 Tallinna Elektrotehnika Tehases elektriinsenerina, 1969–75 Pärnu KEK-is peamehaanikuna ja juhataja asetäitjana ning 1975–86 juhatajana, 1986–91 Sindi sovhoosi asedirektorina, 1991–93 OÜ Printaka müügijuhina ja aastast 1995 AS-i Savi metallitööstuse juhatajana.

## Viited
Helen Tinkus

**Helen Tinkus** (sündinud 28. mail 1988 Pärnus) on Eesti sõudja, Kristiina Tinkuse õde. 179 cm, 69 kg. 

Lõpetas 2007 Pärnu Koidula gümnaasiumi ja 2012 Lõuna-California ülikooli, USC(USA). 
Töötanud a-st 2017 Nordea Bank AB Eesti filiaalis krediidianalüütikuna.

Tegeles 1998–2000 Eva Kuninga juhendamisel kergejõustikuga, sõudma hakkas 2002 Ulvi ja Roman Lutoškini rühmas.

### Saavutused
*Juunioride MM-il 2006 ühepaadil 15. koha. 
*U-23 MM-il ühepaadil 2007 14. ning paarisaerulisel kahepaadil 2008 10. ja 2010 7. koht. 
*Tulnud 27 korral Eesti meistriks: 
**2012 ühepaadi sprindis, 
**2010–12 paarisaerulisel kahepaadil, 
**2009 ja 2011–12 roolijata neljapaadil, 
**2004 ja 2007–14 paarisaerulisel neljapaadil 
**2003–12 ja 2015 kaheksapaadil. 

 Sõudeliidu parim juunior (U-23) 2007.

## Viited
Hanno Tünder

**Hanno Tünder** (sündinud 13. oktoobril 1963 Tartus) on eesti sõudja.

Lõpetas 1982 Tartu 5. keskkooli ja 1990 Tartu Ülikooli kehakultuuri teaduskonna.

Aastast 1994 OÜ Intelli juhataja ja juhatuse liige.

## Sõudmine
Hakkas 1973 käima ujumistreeninguil, sõudmist treeninud Inge Pindi ja Jüri Kuruli juhendamisel.

*Võitis 1983 NL-i juunioride meistrivõistlustel roolijaga kahepaadil pronksi. 
*Tulnud 4 korral Eesti meistriks: 
**1981 paarisaerulisel kahepaadil, 
**1982 roolijata neljapaadil ja kaheksapaadil
**1988 paarisaerulisel neljapaadil. 
*1984 Leningradi meister. 
*Meistersportlane (1983).

Töötanud 1986–90 Tartu Dünamos sõudetreenerina. Tema õpilaste sead olid: Toomas Vernik, Mait Marran, Toomas Kiting, Gunnar Kokka.

## Viited
Ruth Vaar

**Ruth Vaar** (sündinud 20. detsembril 1969 Viljandis) on Eesti sõudetreener. 

Lõpetas 1988. aastal C. R. Jakobsoni nimelise Viljandi 1. Keskkooli matemaatika-füüsika klassi ning 1995. aastal Tartu Riikliku Ülikooli kehakultuuriteaduskonna kehakultuuri ja sporditeaduste erialal.

### Sõudjana
Sõudmisega hakkas tegelema 1980 Anne Freimuthi käe all, hiljem treenis Arne Graumanni juhendamisel. 
*Võitnud Eesti meistrivõistlustel 1987 roolijaga neljapaadil pronksi.

### Treenerina
Tegutsenud aastast 1988 sõudetreenerina Viljandi SK-s ja Sõudeklubis (6. kutsetase, 2006). 
*Õpilasi: Kaspar Taimsoo, Alo Kuslap ja Kaur Kuslap, Martin Neerot. 

Olnud 2004–05 Sõudeliidu peasekretär. 
2006–2013 ja aastast 2016 Viljandi linnavolikogu liige, olnud spordi- ja kultuurikomisjoni aseesimees. 

## Tunnustus
*Viljandimaa parim treener (2005, 2007 ja 2008)
*Sõudeliidu parim noortetreener (2005 ja 2008) 
*Sõudeliidu aasta aktivist (2010)
*Viljandi aasta õpetaja (2003, 2007 ja 2008)
*Viljandi linna spordipreemia (2005, 2009)

## Viited
Peedu kool

**Peedu kool** on algkool Tartumaal Peedul.

Peedu kool alustas tööd 2013. aasta sügisel, selle eestvedajateks on Peedu Kooli Selts ja Tartu Erakool. Alates 2015. aasta kevadest tegutseb kool uues majas, mis töötab ka kogukonnakeskusena.

Koolis on kuus klassi, kus kokku õpib umbes poolsada last. Lisaks tegutseb koolis oktoobrist aprillini eelkool.

## Viited
Paul Valliveere

**Paul Valliveere** (sündinud 8. augustil 1964 Pärnu-Jaagupis) on Eesti sõudja.

Lõpetas 1982 Pärnu töölisnoorte kutsekooli. Aastast 1997 OÜ Alineks juhatuse liige. Töötanud firmas New Balance Baltic.

## Sõudmine
Sõudetreeninguid alustas 1977 Pärnu Kalevis Matti Killingu juhendamisel. 
Mängis ka Pärnu internaatkooli meeskonnas Peep Laidvee õpilasena korvpalli. 
193 cm, 94 kg.

### Tulemused
*Võitis juunioride MM-il 1981 NL-i kaheksapaadil hõbeda ja sai 1982 roolijata neljapaadil 6. koha. 
*Võitis 1986 NL-i rahvaste spartakiaadil ja NL-i mitteolümpiadistantside MV-l roolijata kahepaadil kulla, 
*1988 NL-i mitteolümpiadistantside MV-l roolijaga kahepaadil hõbeda 
*NL-i mv-tel 1986 roolijata neljapaadil ja 1988 roolijaga neljapaadil pronksi. 
*1983 NL-i juunioride MV-l roolijata neljapaadil hõbe. 
*Tulnud 20 korral Eesti meistriks: 
**1986–88 roolijata ja roolijaga kahepaadil, 
**1980, 1983–86 ja 1988 roolijata neljapaadil, 
**1987–88 roolijaga neljapaadil
**1983–85, 1987–88 ja 1991 kaheksapaadil. 
*Meistersportlane (1981). 

## Viited
Ulvi Veiden

**Ulvi Veiden** (sündinud 31. märtsil 1971 Abjal) on Eesti sõudja ja füsioterapeut. 

Lõpetas 1989 Vändra keskkooli, 1995 keskkonnakaitse tehnoloogia erialal TTÜ keemiateaduskonna ja 2002 füsioteraapia erialal TÜ KKT. Aastast 2012 Pärnu Tennisekeskuse füsioterapeut. 

### Sõudjana
Sõudmisega tegelnud aastast 2004 Mihkel Leppiku juhendamisel. 
*Saavutanud Eesti mv-tel 2006 ühepaadil pronksi ja sisesõudmises hõbeda. 

### Füsioterapeudina
Tegutsenud 2001–11 Eesti sõudekoondise füsioterapeudina, sh 2004 Ateena ja 2008 Pekingi OM-il.
Töötanud 1992–93 TA Keemia Inst-s, 1996–98 Pärnu Piimatoodete Kombinaadis, 1998–2000 taastusravikeskuses Sõprus ja 2000–01 Pärnu Võrkpalliklubis.

## Viited
Nikolai Varb

**Nikolai Varb** (3. august 1931 Orissaare – 11. mai 2017) oli Eesti sporditegelane. 

Lõpetas 1951 Muhu keskkooli ja 1956 mäeinsenerina TPI. Töötas juhtivatel kohtadel Eesti Põlevkivis, Eest NSV Riiklikus Materiaal-Tehnilises Komitees ja OÜ-s Belesta. Oli aastast 2011 NV Investeeringute OÜ juhatuse esimees.

Hakkas sportima koolis, osales Eesti koolinoorte meistrivõistlustel kergejõustikus.

*1979–1988 Sõudespordiföderatsiooni presiidiumi esimees
*1988–1991 Eesti Sõudeliidu president, 
*1970–1990 Mootorispordiföderatsiooni aseesimees
*1973–1996 Kalevi Kesknõukogu presiidiumi liige. 
*Kalevi auliige (1966). 

## Allikas

* Kalev. Läbi sajandi. Viies osa. Liidrid. [Koostanud J. Maidlo] Tln, 2012, lk 217–219.

## Viited
Katrin Vares

**Katrin Vares** (sündinud 7. veebruaril 1976 Tallinnas) on eesti füsioterapeut.

Ta on lõpetanud 1994. aastal Pärnu Koidula Gümnaasiumi, 2000. aastal Tartu Ülikooli tervisekasvatuse kateedri, 2001. aastal Epp Halliku Aroomteraapiakooli, 2003. aastal M. I. Massaažikooli, 2005. aastal lümfiterapeudina Akadeemia Damp, 2006. aastal diagnostika ja ravi erialal Moskva Lumumba nimelise instituudi ja 2007. aastal füsioteraapia erialal Tartu Ülikooli avatud ülikooli. 2008 õppinud Tartu Ülikoolis kutsepedagoogikat.

Harrastanud aastatel 1985–1995 Maret Lingi ja Henn Koolmeistri juhendamisel korvpalli, saanud 1993. aastal koolinoorte maailmameistrivõistlustel 13. koha.

Tegutsenud aastatel 1993–1997 korvpallikohtuniku-sekretärina.

2009. aastast Eesti sõudekoondise füsioterapeut, sh 2012 Londoni OM-il. 
Olnud 2001–2005 Eesti Massööride Liidu juhatuse liige ning 2006. aastast Eesti Loodusteraapiate Nõukoja ja kutsestandardi töögrupi liige.
Töötanud 1995–2001 hotellis Strand administraatorina, 2001. aastast M. I. Massaažikoolis kutseõpetajana (sh 2001–2006 Pärnu esinduse juhatajana) ning 2007. aastast Pärnu haiglas ja hiljem Kuressaares füsioterapeudina. 2009. aastast OÜ Meistrikoda juhatuse liige.

Ta on Ülo Bertingu õetütar.

## Viited
Jaak Veisserik

**Jaak Veisserik** (17. aprill 1939, Tallinn –  5. mai 2021) oli eesti sõudja.

Lõpetas 1957 Tallinna 2. keskkooli, 1962 mehaanikainsenerina TPI ja 1980 Moskvas Üleliidulise Toiduainete Tehnoloogia Instituudi. 

Töötanud 24 aastat Pandivere agrofirmas peaspetsialistina ja kommertsdirektorina. Aastast 1994 olnud Koitjärve külas talunik.

## Sõudmine
190 cm, 80 kg. 
Hakkas sportima koolis, sõudmistreeninguid alustas Harku sõudebaasis Jevgeni Fridolini juhendamisel. 
*Võitis NL-i mv-tel 1961 roolijata kahepaadil ja 1966 roolijata neljapaadil pronksi. 
*1965 tuli roolijata neljapaadil NL-i aü-te meistriks.
* 5-kordne Eesti meister sõudmises: 
**1960–62 ja 1966 roolijata kahepaadil ning 1965 kaheksapaadil. 
*1957 tuli kahe- ja neljasüstal Eesti meistriks ka aerutamises. 
*Meistersportlane (1964).

## Isiklikku
Vend Jüri (22. XI 1936 - 26. IV 2012) tuli 3 korral Eesti meistriks: 1958–59 roolijata neljapaadil ja 1960 roolijaga neljapaadil.

## Viited
Erika Remberg

**Erika Remberg** (algselt *Erika Crobath*; 15. veebruar 1932 Medan, Hollandi India – 10. november 2017 Benidorm, Hispaania) oli Austria näitleja. Erika kasvas üles Lääne-Sumatral. Teise maailmasõja ajal kolis tema perekond Indoneesiast Austriasse. Pärast sõda abiellus ta Walther Reyeriga. 1950. aastal sündis neil tütar Veronika. Hiljem lahutas Erika Remberg oma esimese abielu ja abiellus 1960. aastal Gustavo Rojoga.

## Viited

## Välislingid

*
Kassari hiiemets

**Kassari hiiemets** oli hiiemets Hiiumaal Kassari saare põhjaosas Vaemla mõisa juures. Mets koosnes peamiselt tammedest. Hiiemets oli peaaegu hävinud 19. sajandi alguseks. Hiljemalt 1805 oli hävinud ka viimane tamm.

## Viited

## Välislingid
*Kassaare hiiemets neitsite ja koertega, folklore.ee
Mati Villsaar

**Mati Villsaar** (sündinud 17. mail 1949 Kuressaares) on Eesti sõudja ja sõudetreener.

Lõpetanud 1967. aastal Pärnu 1. töölisnoorte kutsekooli. 2002. aastast ettevõtja, finantskonsultant.

## Sõudmine
Hakkas sportima Saaremaal Lööne koolis, sõudetreeninguid alustas 1965 Pärnu Dünamos Juhan Mitti ja Mihkel Leppiku juhendamisel.  

Oli sportlasena 182 cm pikk ja kaalus 85 kg. 

### Tulemused
*1967 – NSV Liidu noorte meister roolijata neljapaadil
*Tulnud 8 korral Eesti meistriks: 
**1972, 1974 ja 1976 roolijata neljapaadil;
**1974 ja 1976 roolijaga neljapaadil;
**1971 ja 1974–1975 kaheksapaadil. 
*1974 – meistersportlane 

### Kohtuniku ja treenerina
*Tegutsenud kohtunikuna (1981. aastast vabariikliku kategooria kohtunik).
*Olnud 1978–1983 Dünamo sõudetreener, 1983–1990 KSMK treener ja õpetaja, 1993–1994 palgata treener. 
**Õpilasi: Tõnu Vihmaru, Toomas Kasearu, Toomas Ollesk, Roman Lutoškin, Janis Putrics, Raigo Juhanson, Ahto Pilisner, Andres Ennok, Kaido Koppel, Jaanus Strikholm, Toomas Karotamm, Jüri Jaanson (1993–1994, Spordiameti direktori Mati Margi eriloaga põhitöö kõrvalt). 
*Olnud soomlaste nn kirikupaadisõudmise (kirkkovene) arendajaid Eestis. 
*Sõudeklubi Aeron asutajaliige ja 1988–2012 president. 
*Aidanud koos Aeroni klubi liikmetega rajada Reiu puhkekeskust. 
*Töötanud 1990–1995 Eesti Rkl Spordiameti Reiu spordibaasi juhatajana ja 1995–2001 Paikuse vallavalitsuse Reiu puhkekeskuse juhatajana.

## Isiklikku
Tema abikaasa Anne Villsaar (sünd 1949) on tulnud sõudmises 1965. ja 1966. aastal Eesti noortemeistriks.
Tütar Tiina Villsaar (sünd 1977) on võitnud sõudmises 1994–1995 Eesti meistrivõistluste medaleid.

## Viited
Ukrainakeelne Vikipeedia

**Ukrainakeelne Vikipeedia** (ukraina keeles *Українська Вікіпедія*) on Vikipeedia ukrainakeelne versioon.

Ukrainakeelse Vikipeedia esimene artikkel oli "Aatom", mille algversioon avaldati 26. jaanuaril 2004. 23. märtsil 2020 ületas ukrainakeelse Vikipeedia artiklite arv 1 000 000 piiri.

Ukrainakeelses Vikipeedias on  artiklit, millega see on artiklite arvult . kohal, ja  lehekülge. Keeleversiooni arengutaset iseloomustav parameeter "sügavus" on . (näiteks eestikeelses versioonis on see  ja ingliskeelses koguni ). Seal on  registreeritud kasutajat (kellest aktiivseid on ) ja  administraatorit.

## Artiklite arvu statistika



*10 000 artiklit täitus detsembris 2004
*50 000 artiklit täitus jaanuaris 2007
*100 000 artiklit täitus 28. märtsil 2008
*200 000 artiklit täitus 7. aprillil 2010
*300 000 artiklit täitus juunis 2011
*400 000 artiklit täitus augustis 2012
*500 000 artiklit täitus 12. mail 2014
*600 000 artiklit täitus 13. novembril 2015
*700 000 artiklit täitus 4. juunil 2017
*800 000 artiklit täitus 11. juulil 2018
*900 000 artiklit täitus 19. aprillil 2019
*1 000 000 artiklit täitus 23. märtsil 2020
*1 100 000 artiklit täitus 5. juulil 2021
*1 200 000 artiklit täitus 10. oktoobril 2022
*1 300 000 artiklit täitus 9. detsembril 2023
*1 400 000 artiklit täitus 14. detsembril 2025

## Viited

## Välislingid
Toomas Vilpart

**Toomas Vilpart** (sündinud 21. septembril 1971 Viljandis) on Eesti sõudja. 

Lõpetas 1989 Viljandi 5. keskkooli ja õppis 1989–91 TÜ KKT-s. Töötanud AS-is Sauga Autoveod autojuhina.

## Sõudmine
190 cm, 82 kg. 
Hakkas sõudma 1985 Viljandi Kalevis Anne Freimuthi õpilasena, hiljem treenis Arne Graumanni ning Pärnus Kaido Siimu ja Matti Killingu juhendamisel. 
*Saanud 1992 Barcelona OM-il roolijata neljapaadil 14. ja 1993 MM-il roolijata kahepaadil 17. koha. 
*Võitnud 1991 NL-i mv-tel roolijata neljapaadil ja 1991 rahvaste spartakiaadil roolijata kahepaadil pronksi. 
*NL-i juunioride mv-tel roolijata kahepaadil 1991 hõbe ja 1990 pronks. 
*Tulnud 19 korral Eesti meistriks: 
**1990–95 roolijata kahepaadil, 
**1992–95 roolijata neljapaadil, 
**1991–93 roolijaga neljapaadil, 
**1993 paarisaerulisel neljapaadil
**1989 ja 1991–1994 kaheksapaadil. 
*Meistersportlane (1991). 

## Isiklikku
Õde Tiina V. (4. V 1973 Viljandi), sõudja, võitnud Eesti mv-tel 1988–89 1 hõbeda ja 3 pronksi, sõudekohtunik (2002 B-kat).

## Viited
Oleg Vinogradov

**Oleg Vinogradov** (sündinud 28. aprillil 1984 Pärnus) on Eesti sõudja. 

Lõpetas 2002 Pärnu vene gümnaasiumi ja 2009 Sisekaitseakadeemia. 

Töötanud Meritoni Spordiklubi peatreenerina. Aastast 2014 Verona Nordic OÜ ja aastast 2017 Woody Art OÜ juhatuse liige.

## Sõudmine
187 cm, 98 kg. Sõudmistreeninguid alustas 1997. aastal Tatjana Jaansoni juhendamisel. 

### Saavutused
Tulnud 2004 Ateena OM-il paarisaerulisel neljapaadil 9. kohale. 
* Saanud U23 MM-il paarisaerulisel kahepaadil 2003 4., ühepaadil 2005 12. ja 2006 18. koha
* juunioride MM-il ühepaadil 2002 5. ja 2001 12. koha. 
* 2004 üliõpilaste MM-il kaheksapaadil 3. koht. 
* Osalenud 2004–06 4 MK etapil, saanud 2004 paarisaerulisel neljapaadil 2. koha. 
* Tulnud 4 korral Eesti meistriks: 
** 2003 paarisaerulisel kahepaadil 
** 2003–04 ja 2006 kaheksapaadil.

Sõudeliidu parim noorsõudja aastatel 2001–2002. 

## Viited
Tarmo Virkus

**Tarmo Virkus** (sündinud 28. jaanuaril 1971 Pärnus) on Eesti sõudja.

Lõpetas 1989 Pärnu 4. Keskkooli ja 1997 rahvusvahelise ärijuhtimise alal Eesti Majandusinstituudi. Töötanud AS-i Fazer Eesti Baltikumi ostujuhina. Olnud 2011–16 AS-i Kalev juhatuse liige ja operatsioonide direktor ning aastast 2015 müügidirektor. Aastast 2016 Orkla Foods Fenno Baltic divisjoni tarneahela juhi asetäitja ja direktor.

## Sõudmine
Sõudmist harrastanud aastast 1983 Rita Morrissoni, Mati Villsaare ja Matti Killingu juhendamisel. 

### Saavutused
*Saanud 1992 Barcelona OM-il roolijata neljapaadil 14. ja 1993 MM-il roolijata kahepaadil 17. koha. 
*Võitnud 1991 NL-i juunioride mv-tel roolijata kahepaadil pronksi. 
*Tulnud 10 korral Eesti meistriks: 
**1993 roolijata kahepaadil, 
**1992–94 roolijata neljapaadil, 
**1992–93 roolijaga neljapaadil, 
**1993 paarisaerulisel neljapaadil
**1992–94 kaheksapaadil. 

B: Eesti sõudespordi ajalugu. [Koostanud H-H. Artma] Tln, 2001, lk 281.

## Viited
Kalameister

**Kalameister** (saksa keeles *Fischmeister*) oli orduaegne ametnik, kes korraldas kalapüügiga seotut mingis piirkonnas (näiteks linnas).

Tallinnas on Vismeistri mõis (saksa keeles *Fischmeister*), mis on nimetatud seal tegutsenud kalameistri järgi.

## Viited
Tõnu Vihmaru

**Tõnu Vihmaru** (sündinud 16. augustil 1963 Pärnus) on Eesti sõudja.

Ta on lõpetanud 1981. aastal Lydia Koidula nimelise Pärnu 2. Keskkooli ja 1988. aastal Tartu Riikliku Ülikooli matemaatika erialal. 

Alustas treeninguid 1977 Pärnu Dünamo sõudebaasis Mati Villsaare juhendamisel. 

Töötanud OÜ Hawaii Express finantsjuhina.

## Tulemused
*Võitis 1983 NL-i juunioride MV-l roolijata kahepaadil hõbeda. 
*NL-i noortemv-tel roolijaga kahepaadil 1981 kuld ja 1980 hõbe ning roolijata neljapaadil 1981 pronks. 
*Tulnud 4 korral Eesti meistriks: 
**1984–85 roolijata kahepaadil 
**1985 roolijaga kahepaadil
**1982 kaheksapaadil 
*Meistersportlane (1983)

## Viited
Robert Väli

**Robert Väli** (sündinud 4. augustil 1960 Pärnus) on sõudekohtunik ja sporditegelane. 

Lõpetas 1978 Pärnu 4. keskkooli, õppinud Tartu Riikliku Ülikooli majandusteaduskonnas ja TÜ Pärnu kolledžis, 2014–2015 läbinud ROKi spordijuhtimise kursused "Spordijuht 1.0" ja 2021-22 "Spordijuht 2.0"

## Sõudmine
Sõudmisega hakkas tegelema 1972 Matti Killingu juhendamisel, 1973–1978 treenis Tiit Reimanni ja 1981–1984 Ülo Tölpi suunamisel. 

### Tulemused
*1972–75 oli roolija, võitnud Eesti meistrivõistlustel medaleid.
*Kuulunud Eesti koondisse ja tulnud Eesti juunioride meistriks roolijata kahepaadil.

## Kohtunikuna
*Aastast 2003 tegutsenud sõudekohtunikuna (rahvuskategooria kohtunik 2008, rahvusvahelise kategooria kohtunik 2010).
*Osalenud kohtunikuna: 2018 ja 2024 MM-il, 2016 meresõudmise MM-l, 2022 ja 2019 MK-etapil, 2007, 2011, 2014 ja 2017 EM-il, 2022 meresõudmise EM-l, 2012 üliõpilaste MM-il, 2013 ja 2023 noorte EM-il, 2008 ja 2011 ja 2014 maailma sõudeveteranide regatil, 2015 ja 2021 U23 MM-il ning teistel rahvusvahelistel regattidel.
*Tegutsenud vabatahtlikuna 2012 U23 MM-il, 2013 noorte MM-il, 2017 ja 2025 U19 MM-il.
*Osalenud Eesti koondise esindajana 2024 OM-l, 2015–24 MM-il, 2007 ja 2011 juunioride MM-il, 2008, 2015, 2016, 2018-2024 EM-il ning 2009, 2010, 2013–24 MK etappidel.
*Olnud Eesti Sõudeliidu esindaja 2006–2008 ja 2011–2024 Rhv Sõudeliidu (FISA) kongressil, 2007–2008 ja 2011–2024 Euroopa Sõudeliidu assambleel ning 2018 Euroopa Sõudmise Konföderatsiooni asutaval assambleel.
*2005–2013 Sõudeliidu kohtunike kogu esimees ning 2007–2013 liidu juhatuse liige ja aastast 2013 peasekretär.
*2009–2010 Pärnu Sõudeklubi juhatuse liige.
*2011–2014 SA Aidu Veespordikeskus juhatuse liige ja aastast 2015 nõukogu liige.
*Aastast 2016 EOK esindajate kogu liige. 

### Tunnustus
*Sõudeliidu aasta aktivist 2005 ja 2006
*Sõudeliidu aasta vabatahtlik 2008 ja 2010.

## Isiklikku
Poeg Ronald Väli (9. II 1989) on tulnud paarisaerulisel kahepaadil 2007 juunioride MM-il 10. ja 2008 U23 MM-il 11., kaheksapaadil U23 MM-il 2009 6. ja 2010 7. ning roolijata kahepaadil U23 MM-il 2011 18. kohale. 
*Ühepaadil Eesti meister U23-vanuseklassis (2009) ja mitmekordne Eesti noortemeister.
*Kuulus 2009 kaheksapaadil Eesti tipptulemuse 5.33,65 püstitanud meeskonda. 
*Sõudeliidu parim noorsõudja 2007 ja juunior (U23) 2009–10. 

Tegutsenud sõudekohtunikuna (riikliku kategooria kohtunik 2011).

## Viited
Jevgeni Dobrus

**Jevgeni Dobrus** (2. aprill 1941 Baškiiri ANSV – 20. veebruar 2022 Tartu) oli Eesti sõudja. 

Ta lõpetas aastal 1960 Tartu 2. Keskkooli ja 1965 Tartu Riikliku Ülikooli kehakultuuriteaduskonna.  

Hakkas sportima 1955, sõudetreeninguid alustas 1958 Ülo Tölpi juhendamisel. 
*1966 kaheksapaadil NL-i karikavõistluste 2. koht. 
*Tulnud kaheksapaadil 5 korda (1960–1962, 1966–1967) Eesti meistriks. 
*Töötanud 1965–1971 Tartu Kalevis sõudetreenerina, 1971–1981 Tartu Katseremonditehases graveerijana, 1981–1989 Tartu Ehitustrustis ehitustöölisena ning hiljem EPMÜ majavalitsejana.

## Viited
Malle Enno

**Malle Lilleste** (sündinud 2. aprillil 1959 Pärnus) on Eesti sõudja.

Lõpetas 1977 Pärnu 2. keskkooli. 

176 cm, 72 kg.
Hakkas sportima 1970 koolis, sõudetreeninguid alustas 1974 Evi Lepiku ja Mihkel Leppiku juhendamisel. 
*Tuli roolijata kahepaadil 1976–77 NL-i noortemeistriks, võitis 1978 NL-i juunioride mv-tel ja 1979 NL-i mv-tel pronksi. 
*Tulnud 6 korda Eesti meistriks: 
**1976 ja 1978–79 roolijata kahepaadil, 
**1978 roolijaga neljapaadil
**1978–79 kaheksapaadil. 
*Meistersportlane (1976). 

Töötanud talupidajana Pärnumaal.

## Isiklikku

Abikaasa Aare Lilleste (6. I 1959), sõudja, tulnud 1978 roolijaga neljapaadil ja kaheksapaadil Eesti meistriks.

## Viited
Jevgeni Fridolin

**Jevgeni Fridolin** (5. aprill 1908 Peterburi – 27. oktoober 1986 Tallinn) oli Eesti sõudja ja sõudetreener. 

Sportima hakkas koolipõlves, sõudespordile keskendus pärast sõ­javäeteenistust. 
Kuulus Krasnoje Znamja meeskonda ning tuli 1936 nii roolijaga nelja- kui ka kaheksapaadil NL-i meistriks. 
*Meistersportlane (1944). 

Pärast II maailmasõda oli Tallinnas sõudespordihuviliste esimesi juhendajaid, 1957–69 töötas Tallinna NSK treenerina (Harku sõudebaasis). *Õpilasi: Aarne Paal, Jaak Veisserik, Enn Norman.
*1950–53 ja 1957–70 Sõudespordiföd-i presiidiumi liige. 
*1951–61 Sõudespordiföd-i treenerite nõukogu esimees.
*1969–86 töötas Kalevi Jahtklubis.

## Viited
Mare Joonsalu

**Mare Joonsalu** (sünninimi **Mare Tasso**; sündinud 2. juunil 1956) on eesti kunstiajaloolane ja kuraator.

## Elulugu
Ta lõpetas 1974. aastal Tartu 1. Keskkooli ja 1982. aastal Tartu Riikliku Ülikooli ajalooteaduskonna. 

Ta on töötanud Tartu Kunstimuuseumi maalikoguhoidjana 1985. aastast. Alates 2005. aastast on muuseumi peavarahoidja.

## Looming
Ta on põhjalikult uurinud Karin Lutsu, Elmar Kitse ja Johannes Saali loomingut. Aastal 2010 pani kokku koos Tiiu Talvistuga mahuka Pallase näituse ja monograafia.
*1994 Elmar Kitse fenomen 1913–1972
*2004 Karin Luts – Konfliktid ja pihtimused ‒ näitus ja kataloog (2005)
*2007 Johannes Saal – Elu metamorfoosid ‒ näitus ja kataloog
*2009 Pallas – näitus ja kataloog (2010)
*2010 Olemise paine. 21. sajandi kunsti Tartu kunstimuuseumi kogust ‒ näitus
*2014 August Künnapu. Elujõgi ‒ näitus

## Tunnustus
*2005 – Kristjan Raua preemia (koos Reet Marki ja Tiiu Talvistuga; Karin Lutsu loomepärandit tutvustav näitus ning monograafilise kataloog "Karin Luts. Konfliktid ja pihtimused")
*2005 – Eesti Kunstiteadlaste Ühingu aastapreemia (koos Reet Marki ja Tiiu Talvistuga; Karin Lutsu loomingut tutvustav suurprojekt “Konfliktid ja pihtimused”: näitus, kataloog, konverents 2004. aastal Tartu Kunstimuuseumis)
*2010 – Tartu aasta tegu (koos Tiiu Talvistuga; Pallase näitus ja kataloog)
*2010 – Eesti Kultuurkapitali kujutava ja rakenduskunsti sihtkapitali aastapreemia (koos Tiiu Talvistuga; uurimusliku näituse ning monograafia "Pallas" eest)

## Kirjandus
*Tiiu Talvistu. "Joonsalu, Mare, kunstiajaloolane". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 133–134 

## Välislingid
*Mare Joonsalu: Pallas peabki oluline olema
*Raimu Hanson. "Näitus heidab pilgu kunstnike sajanditagusesse loomingusse". Tartu Postimees
Toivo Haimi

**Toivo Haimi** (18. augustil 1949 Tartus) on Eesti sõudja.

Lõpetas 1970 tehniku-mehaanikuna Tallinna Ehitus- ja Mehaanikatehnikumi, 1989 EPA ja 1992 ökonomistina Helsingi turumajandusinstuudi. 

Sportimist alustas 1961 õpetajate Rein Põldme ja Endel Arandi suunamisel, sõudmist harrastas aastast 1965 Jüri Kuruli juhendamisel. 
*Võitis NL-i noortemv-tel kaheksapaadil 1967 hõbeda ja 1966 pronksi. 
*Tulnud 6 korda Eesti meistriks: 
**1969 roolijata ja roolijaga neljapaadil
**1968–70 ja 1972 kaheksapaadil. 

1990–1996 Tartu Ingerisoomlaste Seltsi esimees. Töötanud OÜ Semigross järelevalveinsenerina.

## Viited
Egle Hanson

**Egle Hanson** (sündinud 5.08 1986 Pärnus) on Eesti sõudja, Merle Hansoni õde.

Lõpetas 2005 Pärnu ühisgümnaasiumi ja 2011 füsioteraapia erialal Amsterdami ülikooli. 
Sportima hakkas 1996 ujumistreener Artur Tikkerbäri käe all. 
Sõudmisega tegelnud 2000–04 Ulvi ja Roman Lutoškini juhendamisel. 
*Tulnud 5 korral Eesti meistriks: 
**2001 roolijata neljapaadil, 
**2003 paarisaerulisel neljapaadil
**2001, 2003 ja 2011 kaheksapaadil. 

 Sõudeliidu parim noorsõudja 2002. 

Töötanud OÜ-s Tervise Paradiis rühmatreenerina ja Pärnu haiglas füsioterapeudina. Aastast 2013 Hanso OÜ ja aastast 2017 EgleHanson OÜ juhatuse liige.

## Viited
Karin Lukk

**Karin Lukk** (sündinud 5. aprillil 1974) on eesti kasvatusteadlane ja haridustegelane. 

Ta kaitses Tallinna Ülikoolis 2009. aastal väitekirja "Kodu ja kooli koostöö strukturaalsest, funktsionaalsest ning sotsiaalsest aspektist" ja sai doktorikraadi. 

Aastatel 1996–2009 töötas ta Tartu Kivilinna Gümnaasiumis õpetaja ja vanemõpetajana ning 2006–2011 õppe- ja arendusjuhina. 

Alates 2011. aastast on ta Tartu Kivilinna Kooli direktor.

## Tunnustus
* 2019 – Tallinna Ülikooli sajandi vilistlane

## Viited
Kinoo

**Kinoo** on pruun orgaaniline värvaine, mida saadakse Aafrikas ja Aasias kasvavate tiibviljakute (*Pterocarpus*) tardunud piimmahlast. Kinood kasutatakse värv- ja parkainena.

## Saamine
Kinood saadakse peamiselt tiibviljakute, aga ka teiste taimede koorest:
* senegali tiibviljak (*Pterocarpus erinaceus*)
* malabari tiibviljak (*Pterocarpus marsupium*)
* eukalüptiperekonnad *Angophora*, *Corymbia* ja *Eucalyptus*
* *Butea frondosa*

## Koostis ja omadused
Kinoo sarnaneb koostiselt katehhuga, sisaldades rohkelt tanniini.

## Viited

## Välislingid
* Kinoo Encyclopaedia Britannica 1911. aasta väljaandes Vikitekstides
* Kinoo kohta ravimina Henriette Kressi ravimtaimede andmebaasis
* Kino. – "A Text Book Of Materia Medica, Being An Account Of The More Important Crude Drugs Of Vegetable And Animal Origin". H. G. Greenish, 1920
Põhja-Eesti Taastusravikeskus

**Põhja-Eesti Taastusravikeskus** (endise nimega **Keila Taastusravikeskus**) on taastusraviteenuseid osutav asutus Tallinnas aadressil Sõle tänav 16. Keskust haldab Põhja-Eesti Taastusravikeskus AS. Keskuse juhataja on Dag Nurm.

Keskus osutab ambulatoorseid, statsionaarseid ja rehabilitatsiooni.

## Viited

## Välislingid
*Koduleht
Heigo Ausmees

**Heigo Ausmees** (sündinud 25. aprillil 1969 Tallinnas) on Eesti pastor, pedagoog ja nõustaja. Ta on pastor EEVL Tallinna Missio koguduses.

2004 lõpetas ta EMK Teoloogilise Seminari usundiõpetaja kallakuga.
Türi Arengu Sihtasutus

**Türi Arengu Sihtasutus** (lühend TASA) on Türi valla edendamisega tegelev sihtasutus. 

TASA asutati 25. veebruaril 2010. TASAt juhib kolmeliikmeline nõukogu.

TASA annab välja Türi Rahvalehte ja korraldab muu hulgas Türi Õunafestivali.

## Viited

## Välislingid
*Koduleht
Ege (eesnimi)

**Ege** on naisenimi.

2018. aasta seisuga oli see Eestis populaarsuselt 566. naisenimi. 1. jaanuari 2018 seisuga oli Eestis eesnimi Ege 169 naisel.

## Tuntud nime kandjaid
*Ege Hirv
*...

## Viited

## Välislingid
*
Merle Hanson

**Merle Hanson** (sündinud 1. septembril 1987 Pärnus) on eesti sõudja, Egle Hansoni õde.

Lõpetas 2006 Pärnu Koidula Gümnaasiumi, õppinud aastast 2006 Tallinna Tehnikaülikooli ehitusteaduskonnas tööstus- ja tsiviilehituse inseneriõppes. 
Sportima hakkas 1998 ujumistreenerite Marika ja Artur Tikkerbäri käe all. 

180 cm, 80 kg. 
Sõudmisega tegelnud 2000–06 Ulvi ja Roman Lutoškini juhendamisel. 
*Tulnud 7 korral Eesti meistriks: 
**2003–04 paarisaerulisel neljapaadil 
**2001 ja 2003–06 kaheksapaadil. 

Töötanud Sportland Eesti AS-is teenindajana.

## Viited
Katrin Järv

**Katrin Järv** (aastani 1998 **Katrin  Herm**, 1998–2006 **Katrin  Karotamm**, sündinud 21. aprillil 1978 Pärnus) on Eesti sõudja. 

Lõpetas 1996 Pärnu ühisgümnaasiumi ja 2008 ärikorralduse erialal TTÜ. 
Harrastanud 4 aastat ujumist, sõudmisega tegelnud aastast 1990 Pärnu Kalevis Anneli Pedaja ja Reet Palmi juhendamisel. 
*Saanud noorte MM-il ühepaadil 1993 10. ja 1996 11. ning paarisaerulisel kahepaadil 1994 9. ja 1995 8. koha. 
*MM-il 1997 paarisaerulisel kahepaadil 13. koht. 
*Tulnud 22 korda Eesti meistriks: 
**1993 ja 1997 paarisaerulisel kahepaadil, 
**1993–95, 1997 ja 2004 paarisaerulisel neljapaadil, 
**1996–99, 2001, 2009 ja 2011 roolijata neljapaadil
**1992–96, 2001 ja 2004–05 kaheksapaadil. 

 Sõudeliidu parim noorsõudja 1994–96 ja naissõudja 1997. 

Toimetanud Pärnu Sõudekeskus Kalevi veebilehte. Töötanud AS-is Fleming ostujuhina. 

T: Pärnu – Eesti sõudespordi kants (2004, autoreid).

## Viited
Juri Knorozov

**Juri Valentinovitš Knorozov** (vene keeles: *Юрий Валентинович Кнорозов*; 19. november 1922 Harkovi kubermang – 31. märts 1999 Peterburi) oli vene keeleteadlane, raidkirjauurija ja etnograaf, kes on tuntud oma olulise rolli tõttu maiade (Kolumbuse-eelse Mesoameerika maiade tsivilisatsiooni) kirja dešifreerimisel.

## Viited
Andrey Batt

**Andrey Batt** (*[[vene keel]]es Андрей Батт;* sündinud 6. augustil 1985 Tallinnas) on Venemaa näitleja, režissöör, räppar ja produtsent.

## Elulugu
Andrey Batt on sündinud Tallinnas. Kolmeaastasena kolis ta koos vanematega Moskvasse. Õppis inglise koolis. Keskkoolis sai huviks muusika. 

Pärast kooli lõpetamist hakkas näitlejana filmides mängima. Ta on näidelnud mitmes Venemaa ja Ameerika filmis ja seriaalis. 

2016. aastast juhib oma telesaadet «Näitleja seiklused» (*[[vene keel]]es «Приключения Артиста»*).

2013. aastal ta andis välja oma esimese muusikasingli. 

Harrastuseks on korvpall. Ta on filantroopiaprojekti «Heategevuspakk» (*[[vene keel]]es «Благотворительная посылка»*) asutaja.

## Filmograafia

## Muusika
### Singlid
* 2013 – "Ljubov Nad Oblakami"
* 2014 – "Letniy" (ft. Dasha Melnikova)
* 2015 – "Letniy" (RIA Project Saxophone Dance Remix)
* 2017 – "Moy Gorod"

### Muusikavideo
* 2014 – "Letniy" (ft. Dasha Melnikova)

## Viited

## Välislingid

* 
* Andrey Batt ametlik koduleht 
* Andrey Batt Twitteris
Egils Levits

**Egils Levits** (sündinud 30. juunil 1955 Riias) on Läti jurist, diplomaat ja poliitik. 29. mail 2019 valiti ta Läti presidendiks ja vannutati ametisse 8. juulil 2019.

1972. aastal emigreerus Egils Levits koos perekonnaga Lätist Saksamaale. Õppis Hamburgi Ülikoolis, kus omandas kraadi õigus- ja poliitikateaduse alal.

Levits on töötanud Läti Vabariigi suursaadikuna Saksamaal, Rootsis, Austrias ja Ungaris. Aastatel 1993–1994 oli ta Läti Seimi liige.

Levits on olnud Läti justiitsminister (1993–1994) ning Euroopa Inimõiguste Kohtu kohtunik (1995–2004) ja Euroopa Kohtu kohtunik (2004–2019).

Levits on Läti Teaduste Akadeemia auliige. 

2015. aastal kandideeris ta Läti presidendiks, kuid jäi alla Raimonds Vejonisele. 16. aprillil 2019 andis Levits taas nõusoleku kandideerida Läti presidendiks. 29. mail 2019 valis Läti Seim ta Läti presidendiks, ta sai seimist 61 häält. 8. juulil 2019 andis Egils Levits seimi ees ametivande ja asus täitma presidendi ülesandeid.

## Tunnustus
* 19. aprill 2023 – Maarjamaa Risti kett (seoses Eesti presidendi Alar Karise riigivisiidiga Läti Vabariiki) 

## Viited
Rita Niineste

**Rita Niineste** (sündinud 27. juulil 1974) on eesti filosoof, tõlkija ja filoloog.

Ta on lõpetanud Tartu Ülikooli inglise filoloogia ja Tallinna Ülikooli filosoofia erialal.

2025. aasta jaanuaris kaitses Niineste Tallinna Ülikoolis doktoritöö "A Pleasure of One's Own: On the Intersubjectivity of Sexual Experiences" ("Naudingu tähendus. Uurimus seksuaalsete kogemuste intersubjektiivsusest"). Töö juhendaja oli Tõnu Viik.

## Teoseid
*Niineste, Rita 2017. Et hakata armastama, peab hakkama tõlkima. *[[Tõlkija Hääl]]*. (Eesti Kirjanike Liidu tõlkijate sektsiooni aastaraamat 5.) Tallinn: SA Kultuurileht, 203–211.

## Viited

## Välislingid
*
Riho Viik

**Riho Viik** (sündinud 29. septembril 1956) on eesti jurist.

## Teoseid
*Viik, Riho 2016. *Esivanemate kavalused: 36 [[strategeem]]i, Odysseuse, Kaval-Antsu, Rehepapi, Reinuvaderi klassifitseeritud kavalustekogud.* Tallinn: Reinuvaderi Kirjastus. 243 lk.
Kaia Otstak

**Kaia Otstak** (sündinud 1987 Tallinnas) on eesti kunstnik.

Tal on magistrikraad filosoofias Eesti Humanitaarinstituudist.

Ta on tegelenud maalikunsti, graafika ja taideetendustega.
Ta joonistusi on muuhulgas avaldatud ajakirjas Akadeemia.

## Välislingid
*Koduleht
Columbia Records

**Columbia Records** on Ameerika Ühendriikide plaadifirma, mis kuulub Sony Music Entertainmentile.

Columbia Records loodi 1887. aastal, selle eelkäijateks olid Volta Graphophone Company (asutati 1886. aasta alguses) ja American Graphophone Company (asutati 1887. aasta märtsis). Columbia Records on helisalvestiste äris vanim seni tegutsev kaubamärk. 

21. juunil 1948 aastal tutvustas Columbia Records New Yorgis Waldorf Astoria hotellis esimesi kauamängivaid vinüülplaate.

Teiste hulgas on Columbia Recordsi alt plaate avaldanud AC/DC, Adele, Louis Armstrong, Beyoncé, Johnny Cash, Mariah Carey, The Chainsmokers, The Clash, Miles Davis, Celine Dion, Bob Dylan, 50 Cent, Janis Joplin, George Michael, Pink Floyd, Santana, Frank Sinatra, Simon and Garfunkel, Bruce Springsteen, Barbra Streisand ja Andy Williams.

## Viited
Lemberg (täpsustus)

**Lemberg** võib tähendada järgmist:
***[[Lemberg]]** on Lvivi saksakeelne nimi

*Lemberg (perekonnanimi)
**Adelaida Lemberg, eesti ajakirjanik ja tõlkija
**Valter Lemberg, eesti fotograaf
**Anastasia Lemberg-Lvova, kunstnik
**Erika Jakubinskaja-Lemberg, Venemaal ja Eestis tegutsev filoloog
---
***Lemburg** oli Läti Mālpilsi, Mālpilsi ordulinnuse ja Mālpilsi kihelkonna saksakeelne nimi
Itonama keel

**Itonama keel** on väljasurev keel, mida rääkisid itonamad Boliivias. Seda rääkis 2007. aastal emakeelena umbes 5 inimest, teistel andmetel on alles vaid 1 kõneleja, valdav osa umbes 3000 itonamast räägivad hispaania keelt.

Itonama keel on siiani klassifitseerimata ja seda loetakse isolaatkeeleks.

Itonama keel on polüsünteetiline, selle sõnajärg on VSO.

## Viited

## Kirjandus
*Crevels, Mily (2002): "Itonama o sihnipadara, lengua no clasificada de la Amazonía boliviana", Estudios de Lingüística, 16: 1-56. Alicante: Departamento de Filología Española, Lingüística General y Teoría de la Literatura, Universidad de Alicante.
*Crevels, Mily (2012). Itonama. En: Mily Crevels y Pieter Muysken (eds.) Lenguas de Bolivia, tomo II Amazonía, 233-294. La Paz: Plural editores.
*Liccardi, Millicent R. and Joseph E. Grimes (1961): Entonación y fonemas del itonama, SIL Internacional

## Välislingid

*https://www.ru.nl/lenguasdebolivia/languages/languages/#30Itonama
*http://www.endangeredlanguages.com/lang/2914
*https://wals.info/languoid/lect/wals_code_ito
Daley Blind

**Daley Blind** (sündinud 9. märtsil 1990 Amsterdamis) on Hollandi jalgpallur, kes mängib kaitsva poolkaitsja, vasakkaitsja või keskkaitsjana Hispaania kõrgliigaklubis Girona ja Hollandi jalgpallikoondises.

Ta liitus 1998. aastal Amsterdami Ajax. Ajaxi põhimeeskonnas debüteeris ta hooajal 2008–09. 2008. aastal valiti ta Ajaxi tulevikutalendiks. Seejärel mängis ta ühe hooaja laenul FC Groningenis. Ajaxi naasis ta hooajal 2010–11 ning tuli seejärel klubiga neli korda järjest Hollandi meistriks. 2013. aastal valiti ta Ajaxi aasta mängijaks.

2014. aasta septembris liitus ta 13,8 miljoni naelsterlingi eest Manchester Unitediga, kus mängis neli hooaega.

2018. aasta suvel naasis ta Ajaxi, kus mängis järgmised neli ja pool hooaega.

2023. aasta jaanuaris sõlmis ta kuni hooaja lõpuni lepingu Saksamaa kõrgliigaklubiga Müncheni Bayern. 2023. aasta juulis sõlmis ta kaheaastase lepingu Gironaga.

Hollandi jalgpallikoondises tegi Blind debüüdi 6. veebruaril 2013 sõprusmängus Itaalia vastu. Koondisekarjääri esimese värava lõi ta 2014. aasta maailmameistrivõistluste kolmanda koha mängus Brasiilia vastu. 2022. aasta maailmameistrivõistluste kaheksandikfinaalis lõi ta värava USA vastu.

2014. aastal valiti ta Hollandi aasta jalgpalluriks.

Tema isa Danny Blind on endine Ajaxi mängija ja Hollandi koondislane.

## Saavutused
;Ajax
*Eredivisie: 2010–11, 2011–12, 2012–13, 2013–14, 2018–19, 2020–21, 2021–22
*KNVB beker: 2018–19, 2020–21
*Johan Cruijff Schaal: 2013, 2019
;Manchester United
*FA Cup: 2015–16
*EFL Cup: 2016–17
*FA Community Shield: 2016
*UEFA Euroopa Liiga: 2016–17
;Müncheni Bayern
*Bundesliga: 2022–23

## Viited

## Välislingid